cyanic-selkie/wikianc huggingface dataset:
Ελ Σιντ
Υπό τον Σάντσο Β΄ της Καστίλλης
Έπειτα, ο βασιλιάς της Καστίλλης στράφηκε εναντίον του αδελφού του, Αλφόνσου. Στις 19 Ιουλίου του 1068, οι Καστιλλιανοί κατανίκησαν τον στρατό του Λεόν στην πεδιάδα της Γιαντάδα. Ο Αλφόνσο διέφυγε στον νότο όπου ανασύνταξε τις δυνάμεις του και επιτέθηκε εναντίον του εμιράτου του Μπαδαχόθ, υποτελές στον τρίτο αδερφό, Γκαρθία. Υπό το πρόσχημα ότι σπεύδει να βοηθήσει τον Γκαρθία κατά του Αλφόνσο, ο Σάντσο κατέλαβε και τη Γαλικία. Ο Γκαρθία κατέφυγε στη μουσουλμανική Σεβίλλη, ενώ η προσπάθεια του Αλφόνσο για επάνοδο στον θρόνο του, κατέληξε πάλι σε ήττα (μάχη της Γκολπεχέρα, 1072). Ακάθεκτος ο Σάντσο κατέλαβε χωρίς αντίσταση την πόλη Τόρο της Ελβίρας και πολιόρκησε την πόλη Θαμόρα της Ουρράκα. Σε όλες αυτές τις επιχειρήσεις η συμβολή του Ροδρίγο ήταν καταλυτική, χαρίζοντας θριάμβους στον καστιλλιανικό θρόνο. Η φήμη του άρχισε πλέον να ξεπερνάει τα στενά όρια της Καστίλλης και να απλώνεται στην Ιβηρική χερσόνησο, μεταξύ χριστιανών και μουσουλμάνων εξίσου. Οι τελευταίοι του έδωσαν το προσωνύμιο «Σαϊντ», δηλαδή «κύριος», «άρχοντας», απ’ όπου προήλθε ο τίτλος «Ελ Σιντ» με τον οποίο ο Ισπανός ήρωας πέρασε στην Ιστορία και τον θρύλο. Παράλληλα όμως η δημοτικότητα και η άνοδος του στην ιεραρχία της καστιλλιανικής Αυλής, δημιούργησε εχθρούς μεταξύ των ιδάλγος, που πάντα έβλεπαν τον νεαρό ιππότη ως παρείσακτο στις τάξεις τους. Τότε ακριβώς ένα απροσδόκητο γεγονός άλλαξε την ανοδική πορεία του επιτυχημένου καμπεαδόρ με τέτοιο τρόπο, ώστε η μετέπειτα μυθιστορηματική ζωή του να τραγουδηθεί από τους Ισπανούς τροβαδούρος και ο ίδιος να θεωρείται εθνικός ήρωας και πρότυπο χριστιανού ιππότη από τους συμπατριώτες του. Το γεγονός αυτό ήταν η δολοφονία του βασιλιά Σάντσο από στρατιώτες της Ουρράκα κατά την πολιορκία της Θαμόρα. Ο Ροδρίγο ενεργώντας με ψυχραιμία, κατάφερε να ελέγξει και να ανασυντάξει τον αναστατωμένο στρατό. Μετέφερε και έθαψε τη σορό του νεκρού βασιλιά στο μοναστήρι της Όνια και αμέσως μετά μετέβη στη Λεόν όπου είχε επιστρέψει ο Αλφόνσο, μαθαίνοντας τον θάνατο του αδερφού του. thumb|220px|left| Ο [[Αλφόνσος ΣΤ´ της Καστίλλης. Ένωσε την επικράτεια του πατέρα του υπό το σκίπτρο του και το 1077 αυτοαναγορεύτηκε "αυτοκράτορας όλης της Ισπανίας". Ικανός στρατιωτικός και διορατικός κυβερνήτης, που όμως δεν έτυχε ευρείας αποδοχής από τους υπηκόους του. Κάποιες άστοχες ενέργειές του καθώς και οι ταραγμένες σχέσεις του με τον περίφημο Σιντ, επισκίασαν την προσωπικότητα και το έργο του. Τοιχογραφία στον Καθεδρικό ναό τού Σαντιάγο ντε Κομποστέλα. ]]
Γαλιάντρα
Αναπαραγωγή
Στις περιοχές όπου φωλιάζει (βλ. Βιότοπος), η γαλιάντρα κατασκευάζει τη φωλιά της σε μία κοιλότητα πάνω στο έδαφος, με περιβάλλοντα χώρο από ποώδη φυτά ή υψηλότερη βλάστηση για κάλυψη. Είναι μια κυπελλοειδής κατασκευή από ξερό γρασίδι και φυτικά στελέχη, επιστρωμένη με λεπτότερο υλικό από πούπουλα.
Σοφία Βόσσου
1) Χωρίς αδιάβροχο
1982 • Σάκης Τσιλίκης [Sakis Tsilikis], Σοφία Βόσσου [Sofia Vossou] & Γιώργος Θεοχάρης [Giorgos Theoharis]
Γενς Στόλτενμπεργκ
Οικογενειακή ζωή
Έχει μια εν ζωή αδελφή, την Καμίλα, ιατρική ερευνήτρια και διευθύντρια, που είναι ένα χρόνο μεγαλύτερή του και είχε άλλη μία, τη Νίνι, τέσσερα χρόνια νεότερή του, που πέθανε το 2014. Η Νίνι ήταν εθισμένη στην ηρωίνη σε προσπάθεια απεξάρτησης και τα νορβηγικά μέσα ενημέρωσης κάλυψαν τις προσπάθειες της οικογένειας να αντιμετωπίσει αυτό το πρόβλημα.
Γενικός Γραμματέας του ΝΑΤΟ (2014 ως σήμερα)
Στις 25 Μαρτίου 2014, ο Στόλτενμπεργκ, σε ομιλία του σε συνέδριο του Εργατικού Κόμματος, άσκησε δριμεία κριτική στη Ρωσία μετά την εισβολή της στην Κριμαία, δηλώνοντας ότι η Ρωσία απειλούσε την ασφάλεια και τη σταθερότητα στην Ευρώπη και παραβίασε το διεθνές δίκαιο, ενώ χαρακτήρισε τις ενέργειες της Ρωσίας ως απαράδεκτες. Μετά τον διορισμό του στη θέση του Γενικού Γραμματέα του ΝΑΤΟ, ο Στόλτενμπεργκ τόνισε ότι η εισβολή της Ρωσίας στην Κριμαία ήταν μία «βίαιη υπενθύμιση για τον ρόλο του ΝΑΤΟ», λέγοντας ότι οι ενέργειες της Ρωσίας στην Ουκρανία ήταν «η πρώτη φορά από τον Β' Παγκόσμιο Πόλεμο που μία χώρα κατέλαβε περιοχή που ανήκει σε άλλη χώρα».
Ο Στόλτενμπεργκ "καταδίκασε έντονα" την επίθεση στο Αμπκάικ-Κουράις στις βασικές εγκαταστάσεις πετρελαίου της Σαουδικής Αραβίας και κατηγόρησε το Ιράν ότι "υποστηρίζει διάφορες τρομοκρατικές ομάδες και είναι υπεύθυνο για την αποσταθεροποίηση ολόκληρης της περιοχής".
Γκεόργκι Προκοπένκο
Ο Γκεόργκι Γιάκοβλεβιτς Προκοπένκο (ρωσ. Георгий Яковлевич Прокопенко, 21 Φεβρουαρίου 1937, Κομπελιάκι, Πολτάβα, ΕΣΣΔ - 5 Μαΐου 2021, Λβιβ, Ουκρανία) είναι πρώην Σοβιετικός κολυμβητής, που αγωνίστηκε στους Ολυμπιακούς Αγώνες του 1960 και του 1964.
Παραπομπές
Κατηγορία:Σοβιετικοί αθλητές της κολύμβησης Κατηγορία:Ρώσοι αθλητές της κολύμβησης Κατηγορία:Σοβιετικοί Ολυμπιονίκες Κατηγορία:Ρώσοι Ολυμπιονίκες
Διαμέρισμα Ουσουλουτάν
Γεωγραφία
Το Ουσουλουτάν βρίσκεται ανατολικά του Ελ Σαλβαδόρ. Συνορεύει στα δυτικά με το Σαν Βισέντε και στα ανατολικά και βορειοανατολικά με το Σαν Μιγκέλ. Έχει έκταση 2.130,44 τ.χλμ.. Είναι σε έκταση το μεγαλύτερο διαμέρισμα του Ελ Σαλβαδόρ.
Αρτηριακή υπέρταση
Επιπλοκές
- γαλαζωπό χρώμα στα χείλη και στο δέρμα (κυάνωση)
Παθοφυσιολογία
Πολλοί μηχανισμοί έχουν θεωρηθεί ως υπαίτιοι για την αύξηση της αντίστασης του αρτηριακού συστήματος σε καταστάσεις αρτηριακής υπέρτασης. Τα περισσότερα στοιχεία ενοχοποιούν μία ή δύο από τις παρακάτω αιτίες: Αυτοί οι μηχανισμοί δεν αλληλοαναιρούνται και είναι πιθανό ότι συμβάλλουν ως ένα βαθμό στις περισσότερες περιπτώσεις πρωτογενούς υπέρτασης. Υπάρχουν επίσης εισηγήσεις που λένε ότι η ενδοθηλιακή δυσλειτουργία (βλάβες στα τοιχώματα των αιμοφόρων αγγείων) και η αγγειακή φλεγμονή είναι δυνατόν να συμβάλουν επίσης σε αυξημένη περιφερική αντίσταση και αγγειακή βλάβη στην υπέρταση.
Φαρμακευτική αγωγή
Οι κατευθυντήριες οδηγίες σχετικά με την επιλογή των φαρμάκων και τον καλύτερο δυνατό καθορισμό της θεραπείας για διάφορες υποομάδες έχουν αλλάξει με την πάροδο του χρόνου και διαφέρουν από χώρα σε χώρα. Οι ειδικοί διαφωνούν σχετικά με τη βέλτιστη θεραπευτική αγωγή. Οι κατευθυντήριες οδηγίες της οργάνωσης Cochrane collaboration, του Παγκόσμιου Οργανισμού Υγείας και των Ηνωμένων Πολιτειών υποστηρίζουν τη χορήγηση διουρητικού θειαζίδιου σε μικρές δόσεις ως την προτιμώμενη αρχική θεραπεία. Οι κατευθυντήριες οδηγίες του Ηνωμένου Βασιλείου δίνουν έμφαση στη χορήγηση αναστολέων διαύλων ασβεστίου (CCB) για ασθενείς άνω των 55 ετών ή προέλευσης από την Αφρική ή την Καραϊβική. Σύμφωνα με τις εν λόγω κατευθυντήριες γραμμές, για νεότερους ανθρώπους συνιστάται η χορήγηση αναστολέων του μετατρεπτικού ενζύμου της αγγειοτασίνης (ACEI) ως η προτιμώμενη αρχική θεραπεία. Στην Ιαπωνία κρίνεται εύλογη η χορήγηση σε αρχικό στάδιο οποιασδήποτε από τις ακόλουθες έξι κατηγορίες φαρμάκων: CCB, ACEI/ARB, διουρητικό θειαζίδιο, β-αναστολείς και α-αναστολείς. Στον Καναδά συνίστανται όλες οι παραπάνω θεραπευτικές αγωγές ως πιθανές αρχικές επιλογές εκτός των α-αναστολέων.
Ανθεκτική υπέρταση
Η ανθεκτική υπέρταση ορίζεται ως η αρτηριακή πίεση που υπερβαίνει τον επιθυμητό στόχο της θεραπείας παρά την ταυτόχρονη χρήση τριών αντιυπερτασικών σκευασμάτων που ανήκουν σε διαφορετικές κατηγορίες αντιυπερτασικών φαρμάκων. Το Ηνωμένο Βασίλειο και οι Ηνωμένες Πολιτείες έχουν εκδώσει κατευθυντήριες οδηγίες για την αντιμετώπιση της ανθεκτικής υπέρτασης.
Ο αστερισμός της Παρθένου
Πλοκή
Ηρωίδα της δεύτερης ιστορίας είναι μια επαρχιώτισσα που, άθελά της, χάνει την παρθενιά της σε παιδική ηλικία (από ατύχημα πτώσης από καρέκλα), γεγονός που θα οδηγήσει στην εγκατάλειψή της από τον αγαπημένο της. Οι συγγενείς της κοπέλας προσπαθούν μάταια να καλύψουν το περιστατικό, αλλά τελικά η ηρωίδα αναγκάζεται να φύγει από το χωριό της ανεπιστρεπτί.
Η Ζωή Λάσκαρη στον πιο δραματικό ρόλο της.
Εξωτερικοί σύνδεσμοι
Κατηγορία:Ελληνικές ταινίες Κατηγορία:Ταινίες του 1973 Κατηγορία:Ελληνόφωνες ταινίες Κατηγορία:Ελληνικές δραματικές ταινίες Κατηγορία:Ταινίες σε σκηνοθεσία Γιάννη Δαλιανίδη Κατηγορία:Ταινίες σε σενάριο Γιώργου Τζαβέλλα Κατηγορία:Σπονδυλωτές ταινίες Κατηγορία:Ταινίες σχετικά με την πορνεία Κατηγορία:Ταινίες με μουσική σύνθεση Μίμη Πλέσσα Κατηγορία:Ταινίες γυρισμένες στην Ελλάδα Κατηγορία:Ταινίες παραγωγής Φίνος Φιλμ Κατηγορία:Ταινίες σχετικά με σεξουαλική κακοποίηση
Ροντ Έβανς
Βιογραφία
Μετά το 1980, ο Ροντ Έβανς δεν ασχολήθηκε με τη μουσική επαγγελματικά, αλλά εργάστηκε σαν γιατρός σε νοσοκομεία των Ηνωμένων Πολιτειών.
Άλνος
Ο Άλνος (Alnus) είναι γένος αγγειόσπερμων φυτών της οικογένειας των Βετουλίδων. Το γένος αποτελείται από 35 είδη μόνοικων δέντρων και θάμνων, μερικά από τα οποία αποκτούν μεγάλο μέγεθος, κατανεμημένα στη βόρεια εύκρατη ζώνη, ενώ μερικά είδη απαντώνται στην Κεντρική Αμερική, καθώς και στις Άνδεις. Στην Ελλάδα απαντάται τo είδος Άλνος ο κολλώδης, γνωστό με τις ονομασίες κλήθρα, σκλήθρα, σκλήθρος, σκήλιθρο ή κλήθρι.
Χρήσεις
Από τον εξωτερικό φλοιό μπορεί να εξαχθεί κόκκινη βαφή και από τον εσωτερικό κίτρινη.
Ποια είναι η Μαργαρίτα
Πλοκή
Η Ρένα αποφασίζει να της βρει δουλειά στον οίκο μόδας όπου δουλεύει. Εκεί, αν και δεν θα εντυπωσιάζει τον ιδιοκτήτη Ζορζ (Δημήτρης Νικολαΐδης), εκείνος θα την προσλάβει για χάρη της Ρένας. Έτσι, λόγω των επαγγελματικών υποχρεώσεων, η Μαργαρίτα στέλνεται στην Κω για να προωθήσει τα ρούχα του οίκου, μαζί με έναν βοηθό, τον Γρηγόρη Λαδιά (Θανάσης Βέγγος). Ο Γρηγόρης, σύμφωνα με τις συμβουλές του Ζορζ, πρέπει να δώσει την εντύπωση ότι η Μαργαρίτα είναι πλούσια, για να διαφημίσουν τον οίκο.
Φραντσέσκο Μοροζίνι
Ναύαρχος του Ενετικού Στόλου
Ο Φραντσέσκο Μοροζίνι γεννήθηκε στις 26 Φεβρουαρίου 1619, από νεαρή ηλικία είχε διακριθεί σε ανδρεία κατά τον Ενετοτουρκικό πόλεμο. Με τον θάνατο του Ενετού ναυάρχου Μοτσενίγου, διορίστηκε προσωρινά σε ηλικία 36 ετών στόλαρχος των Ενετικών ναυτικών δυνάμεων. Ξεκίνησε τις λεηλασίες των Τουρκικών παραλίων και πυρπολήσεις εχθρικών αποθηκών αναμένοντας τον νέο ναύαρχο Φοσκαρίνι, μετά τον θάνατο και του νέου ναυάρχου ανέλαβε οριστικά την αρχηγία του Ενετικού στόλου. Από τη θέση αυτή άρχισε να καταστρώνει το σχέδιό του που ήταν η εκτόπιση των Τούρκων από το Αιγαίο προσβάλλοντας διαδοχικά την Μονεμβασιά, την Χαλκίδα, πολλούς λιμένες στην Εύβοια και τέλος τα Χανιά (1660) αλλά απέτυχε σ' όλες αυτές τις επιχειρήσεις του. Τότε καταγγέλθηκε από κάποιον υφιστάμενό του λεγόμενο Μπαρμπάρο (Barbaro), (στον οποίο είχε απαγγείλει ποινή θανάτου για παράλειψη καθήκοντος) για αναξιότητα με συνέπεια να ανακληθεί από τη κυβέρνηση της Βενετίας που όμως στην συνέχεια εισήλθε σε δίκη και απηλλάγη από κάθε κατηγορία.
Χιούγκο Χάρντυ
Πατέρας του ήταν ο τραπεζίτης James Nathan Hardy και μητέρα του η Helena Ida Noemie Cahn. Σπούδασε νομικά και άσκησε τη δικηγορία, ήταν μέλος της Deutschen Reichsausschuß für Olympische Spiele (DRA), προκάτοχος της Γερμανικής Ολυμπιακής Επιτροπής που ασχολήθηκε με τον αθλητισμό στη Δημοκρατία της Βαϊμάρης.
Γενικές εκλογές του Κεμπέκ (2012)
Αλληλέγγυο Κεμπέκ
Το αριστερό πολιτικό κόμμα με το σλόγκαν "Εμπρός" (γαλλικά: "Debout") επικεντρώνει σε πέντε άξονες το προεκλογικό του πρόγραμμα. Αυτοί αφορούν την δωρεάν παιδεία, την προστασία των φυσικών πόρων, την προώθηση των μεταφορών που κινούνται με ηλεκτρική ενέργεια, την προστασία των συντάξεων και την ανεξαρτοποίηση του Κεμπέκ.
Η Εκκλησία στην Ωβέρ
Ιστορία
"Η Εκκλησία στην Ωβέρ"- μαζί με άλλους πίνακες, όπως το "Δημαρχείο στην Ωβέρ" και αρκετά σχέδια με μικρά σπίτια με αχυρένιες σκεπές - θυμίζουν σκηνές από την περίοδό του στην Νουένεν. Σχετική νοσταλγία για το βορρά ήταν ήδη εμφανής στην τελευταία εβδομάδα του στο Σεν Ρεμί ντε Προβάνς: σε μια επιστολή που έγραψε μια-δυο εβδομάδες πριν από την αναχώρησή του, αναφέρει: «Ενώ ήμουν άρρωστος μπόρεσα ωστόσο να κάνω μερικούς μικρούς πίνακες από μνήμης τους οποίους θα δεις αργότερα στις μνήμες του Βορρά».
Γεώργιος Παπαδόπουλος (πολιτικός)
Πολιτική διαδρομή
Ήταν πρόεδρος της Επαρχιακής Γραμματείας του Ευρωπαϊκού Κόμματος Λεμεσού (ΕΥΡΩΚΟ) την περίοδο 2011-2016.
Μπρούνο Γκάμα
Έχει 83 συμμετοχές και 28 γκολ σε όλες τις μικρές Εθνικές ομάδες της Πορτογαλίας.
Ντεπορτίβο
Όπως πολλοί συμπατριώτες του κατά τη διάρκεια αυτού του χρονικού διαστήματος, ο Γκάμα υπέγραψε με την ισπανική Ντεπορτίβο Λα Κορούνια στις 27 Ιουλίου 2011, έναντι αδιευκρίνιστης αμοιβής. Συμμετείχε σε 29 αγώνες, σκοράροντας 7 γκολ στην πρώτη σεζόν του, για να βοηθήσει τους Γαλικιανούς να αναδειχθούν πρωταθλητές στη Σεγούντα Ντιβισιόν.
Limp Bizkit
Οι Limp Bizkit είναι nu metal μουσικό συγκρότημα με καταγωγή από το Τζάκσονβιλ της Φλόριντα. Αποτελείται από τους, Φρεντ Νταρστ (φωνητικά), Γουές Μπόρλαντ (κιθάρα), DJ Lethal, Σαμ Ρίβερς (μπάσο) και Τζον Ότο (ντραμς). Οι Limp Bizkit σχηματίστηκαν το 1994 και αντιπροσωπεύουν τα είδη nu metal και rapcore.
Three Dollar Bill, Yall$ (1997-1998)
Δεν μπορούσε να λείψει και το τραγούδι "Faith", αφού ο Φρεντ τόσο καιρό έγραφε τους στίχους του τραγουδιού. Ο Ρόμπινσον τους πρότεινε να μην το βάλουν στον δίσκο τους, αφού θα υπάρξουν παρεξηγήσεις με τον τραγουδιστή Τζορτζ Μάικλ. Αυτό δεν εμπόδισε το συγκρότημα, και έτσι χάρη στον DJ Lethal που διαχειρίστηκε το τραγούδι σωστά, μπήκε στον δίσκο τους. Άλλο ένα τραγούδι που πρόσθεσαν, ήταν το "Nobody Loves Me".
Μονήρη
Η ταξινόμηση μονήρη προτάθηκε ως φύλο από τον Ερνστ Χέκελ το 1866. Ακολούθως, το φύλο ανέβηκε στην τάξη του βασιλείου το 1925 από τον Εντουάρ Σατόν. Η τελευταία κοινώς αποδεκτή ταξινόμηση με την τάξη Μονήρη ήταν το σύστημα ταξινόμησης πέντε βασιλείων που καθόρισε ο Ρόμπερτ Γουίτακερ το 1969.
Limp Bizkit
Significant Other (1999-2000)
Μετά την επιτυχία του τραγουδιού "Faith", οι LB αποφάσισαν να φτιάξουν και άλλο ένα άλμπουμ μόνο που τα τραγούδια τους θα είναι 100% από αυτούς. Το πρώτο τους τραγούδι, ήταν με συνεργάτη τον Method Man στο "N 2 Gether Now", ενώ είχε συνεργαστεί και με τον Eminem σε ένα ακόμα με τίτλο "Turn Me Loose" αλλά βγήκε την τελευταία στιγμή, λόγω διαφωνιών. Το "Significant Other" πρωτοδημοσιεύτηκε στο περιοδικό Spin.
Μέλη
Τρέχοντα
Παλάτσο ντελ Τε
Ιστορία
Όταν το κεντρικό κτήριο τελείωσε σε 18 μήνες, μία ομάδα από γυψοτεχνίτες, σκαλιστές και ζωγράφους νωπογραφιών, εργάστηκε για δέκα έτη, ώσπου καλύφθηκε σχεδόν κάθε επιφάνεια των αιθουσών και των στοών. Υπό τη διεύθυνση του Ρομάνο, τοπικοί ζωγράφοι, όπως ο Μπενεντέττο Πάνι και ο Ρινάλντο Μαντοβάνο, εργάστηκαν εκτενώς στις νωπογραφίες.
Δάκρυα για την Ηλέκτρα
Πλοκή
Όταν αναρρώνει και βγαίνει από το νοσοκομείο, η Ηλέκτρα σκέφτεται μόνο την εκδίκηση. Απομακρύνεται από τον Χάρη (Λάκης Κομνηνός), τον αγαπημένο της, ξελογιάζει τον Γιώργο και οδηγεί τη μητέρα της στην απόπειρα αυτοκτονίας. Η Λίνα, όμως, όταν μαθαίνει ότι ο Γιώργος έχει χαλάσει τα φρένα του αυτοκινήτου της κόρης της, θυσιάζει τη ζωή της για να σώσει την Ηλέκτρα, που επιστρέφει στον Χάρη.
Renault 12
Εκδόσεις
Μέσα στο 1970, προστέθηκαν δύο νέες εκδόσεις, η Break (στέισον βάγκον) με τα ίδια επίπεδα εξοπλισμού και κινητήρα, καθώς και η υψηλών επιδόσεων Renault 12 Gordini, με κινητήρα 1.565 cm³ από το Renault 16 TS, εξ ολοκλήρου από αλουμίνιο και ισχύος 125 PS (92 kW; 123 hp). Συνδυαζόταν με 5-τάχυτο μηχανικό κιβώτιο, αεριζόμενα μπροστινά δισκόφρενα, συμβατικά πίσω δισκόφρενα και μία πιο σπορ ανάρτηση. Η τελική ταχύτητα του 12 Gordini ήταν 185 χιλιόμετρα την ώρα (115 μίλια την ώρα). Το 1971, η Renault πώλησε 2.225 αντίτυπα του 12 Gordini, αλλά μετά σημειώθηκε μια κατακόρυφη πτώση της ζήτησης και τελικώς η παραγωγή του διακόπηκε το 1974, αφού είχαν πωληθεί μόλις 5.188 αντίτυπα, έναντι 11.607 αντιτύπων του Renault 8 Gordini.
Βίκτορ Νογκίν
Ο Βίκτορ Πάβλοβιτς Νογκίν (ρωσικά: Ви́ктор Па́влович Ноги́н, 14 Φεβρουαρίου 1878 – 22 Μαΐου 1924) ήταν εξέχων Μπολσεβίκος στη Μόσχα, κατέχοντας πολλές υψηλές θέσεις στο κόμμα και στην κυβέρνηση, περιλαμβανομένης του Προέδρου της Στρατιωτικής Επαναστατικής Επιτροπής της Μόσχας και του Προέδρου του Προεδρείου της Εκτελεστικής Επιτροπής του Σοβιέτ των Εργατών Βουλευτών της Μόσχας.
Έρως
Προέλευση
Σύμφωνα με την ορφική διδασκαλία, ο Έροτας (με όμικρον Ησίοδος Θεογονία εδ. 120) προήλθε από το «κοσμικό αυγό» που άφησε η Νύχτα στους κόλπους του Ερέβους. Υπέρ μιας κοσμογονικής καταγωγής του τίθεται και ο Ησίοδος στη Θεογονία, καθώς αναφέρει πως ο Έροτας προήλθε από το Χάος μαζί με τη Γαία, στοιχεία επίσης χωρίς γεννήτορες.
Ο Έρως στην τέχνη
μικρογραφία|Ο Έρως με δάδα στραμμένη προς τα κάτω, ως σύμβολο του θανάτου, 100-200 μ.Χ., [[Ασμόλειο μουσείο]] Οι αρχαιολόγοι των ημερών μας δεν αναγνωρίζουν την ύπαρξη εξακριβωμένων αναπαραστάσεων του θεού που να χρονολογούνται πριν από τον 6ο αιώνα π.Χ.. Δύο από τις πρώτες παραστάσεις του θεού Έρωτα βρίσκονται στο Μουσείο της Ακρόπολης, στην Αθήνα. Η πρώτη (χρονολογημένη στα 580 π.Χ.) είναι σε ένα όστρακο από μελανόμορφο σκύφο, όπου η θεά Αφροδίτη φαίνεται να κρατά στο χέρι της ένα αγόρι. Η δεύτερη (χρονολογημένη στα 570 π.Χ.) είναι σε ένα μελανόμορφο πλακίδιο, όπου πάλι η Αφροδίτη κρατά με ανάλογο τρόπο δύο αγόρια, τον Έρωτα και τον Ίμερο.
Εξωτερικοί σύνδεσμοι
Ερως Ερως Ερως Ερως Ερως
Ντίτριχ του Όλντενμπουργκ
Ο Ντίτριχ, γερμ. Dietrich, (π. 1398 - 14 Φεβρουαρίου 1440) από τον Οίκο του Όλντενμπουργκ ήταν Κόμης του Όλντενμπουργκ (1403-1440).
Γλώσσα Αλτάι
Επίσημη κατάσταση
Μαζί με τη ρωσική γλώσσα, η Αλτάι είναι επίσημη γλώσσα της δημοκρατίας των Αλτάι. Η επίσημη γλώσσα βασίζεται στη νότια διάλεκτο που ομιλείτο από την ομάδα Αλτάι-Κίζι, η οποία όμως σε σύντομο χρόνο διασκορπίστηκε στη βόρεια περιοχή της δημοκρατίας των Αλτάι.
Λαγόρραχη Πιερίας
Η Λαγόραχη ή Λαγόρραχη (454 κάτοικοι) είναι χωριό του Νομού Πιερίας, που υπάγεται διοικητικά στο Δήμο Κατερίνης. Απέχει από την Κατερίνη 15 χιλιόμετρα. Η κύρια ασχολία των κατοίκων είναι η γεωργία (καπνά).
Υποδομή
Στη Λαγόραχη υπάρχει εκτός των άλλων διθέσιο Δημοτικό Σχολείο και Πολιτιστικός και Αθλητικός Σύλλογος, με την ονομασία "Μέγας Αλέξανδρος".
Παραπομπές
Λαγόρραχη Κατηγορία:Δήμος Κατερίνης
Δάφνις και Χλόη (ταινία)
Πλοκή
Ο Δάφνις και η Χλόη, δυο μικροί βοσκοί, μεγαλώνουν μαζί στα βουνά της αρχαίας Λέσβου. Με τον ερχομό της εφηβείας, η αφύπνιση των ερωτικών ενστίκτων, πιο έντονη στην περίπτωση της Χλόης, προκαλεί αμηχανία και ταραχή στα δυο παιδιά, που δεν ξέρουν πώς να απαντήσουν στο κάλεσμα της σάρκας. Ένας νεαρός πρίγκιπας πολιορκεί επίμονα τη Χλόη, η οποία τελικά σώζεται από τον Δάφνι, ο οποίος επεμβαίνει βίαια. Ο Δάφνις συλλαμβάνεται και καταδικάζεται σε μαστίγωση μέχρι θανάτου, όμως την τελευταία στιγμή αποκαλύπτεται ότι ο νεαρός βοσκός, που είχε εγκαταλειφθεί βρέφος στο δάσος, ανήκει σε οικογένεια ευγενών. Ο Δάφνις ζητά να παντρευτεί την αγαπημένη του, αλλά τώρα ορθώνονται νέα ταξικά εμπόδια, ως την τελική αποκάλυψη ότι και η Χλόη έχει ευγενή καταγωγή. Οι δυο νέοι είναι πια ελεύθεροι να εκφράσουν τον έρωτά τους.
Παρατηρήσεις
Οι ηθοποιοί ήταν ερασιτέχνες και οι πρωταγωνιστές, η Ελληνοαμερικανίδα χορεύτρια Λούση (Λουκία) Ματλή -που, όπως έχει λεχθεί, ο Λάσκος την είχε ερωτευθεί "αυθωρεί και παραχρήµα"- και ο Απόλλων Μαρσύας (ψευδ. του μετέπειτα φωτογράφου Έντισον Βήχου), παρουσιάστηκαν από την παραγωγή ως "νέοι αρχαιοελληνικής κατατομής". Η ταινία γυρίστηκε στη Λέσβο, τον τόπο που έλαβε χώρα η ιστορία του Δάφνι και της Χλόης, και συγκεκριμένα στην Αγιάσο, εκτός από τη σκηνή των νυμφών, η οποία για λόγους κόστους γυρίστηκε στη Λίμνη Βουλιαγμένης.
Βασίλειος Κριμπάς
Βιογραφικά στοιχεία
Το 1946 εξελέγη πρόσεδρο μέλος της Ακαδημίας Αθηνών και το 1960 τακτικό μέλος της Ακαδημίας Αθηνών. Είχε τιμηθεί με πλείστα βραβεία και ήταν μέλος της Γεωργικής Ακαδημίας της Γαλλίας, πρόεδρος της της Βασιλικής Γεωργικής Εταιρείας κ.α.
Γκαλίνα Προζουμεντσίκοβα
Στις 17 Μαΐου του 1964 κατέρριψε στο Βερολίνο το παγκόσμιο ρεκόρ στα 200 μ. προσθίως, με χρόνο 2.45.4. Στις 12 Σεπτεμβρίου του 1965, στο Χρόνινγκεν, κατέρριψε και πάλι το παγκόσμιο ρεκόρ με 2.45.3. Στις 22 Αυγούστου του 1966, στην Ουτρέχτη, έκανε εκ νέου παγκόσμιο ρεκόρ -στο ίδιο άθλημα- με χρόνο 2.40.8.
Αθήνα
Ετυμολογία
Παλαιότερα, είχαν προταθεί άλλες ετυμολογήσεις από λόγιους του 19ου αιώνα. Ο Κρίστιαν Λόμπεκ πρότεινε ως ρίζα του ονόματος τη λέξη ἄθος ή ἄνθος για να δηλώσει την Αθήνα ως πόλη ανθούσα. Μετέφρασε ακόμη την πόλη στα λατινικά ως Florentia. Ο Λούντβιχ Ντεντερλάιν πρότεινε ως ρίζα το επικό ρήμα θάω (θέμα θη–), δηλαδή θηλάζω, που δηλώνει ότι η Αθήνα έχει εύφορη γη.
Αρχαία Αθήνα
Η Αθήνα διέφυγε πάντως την καταστροφή ή υποδούλωση από την Κάθοδο των Δωριέων. Σύμφωνα, με τον μύθο, οι Δωριείς ρώτησαν το μαντείο των Δελφών για το αν μπορούν να κατακτήσουν την Αθήνα. Το μαντείο τους απάντησε, ότι θα την κατακτήσουν, μόνο αν δεν σκοτώσουν τον βασιλιά της, τον Κόδρο. Ο Κόδρος, όταν έμαθε για αυτό τον χρησμό ντύθηκε σαν χωριάτης και βγήκε από την πόλη. Εκεί, αφού συνάντησε στρατιώτες από το αντίπαλο στρατόπεδο, σκότωσε τον έναν, και ο ένας άλλος στρατιώτης αντιδρώντας, και μη γνωρίζοντας την πραγματική του ταυτότητα, τον σκότωσε. Όταν οι Αθηναίοι ζήτησαν τη σορό του βασιλιά τους, οι Δωριείς φοβήθηκαν και αποσύρθηκαν από την περιοχή της Αθήνας, κρατώντας μόνο τα Μέγαρα.
Πρωτεύουσα του ανεξάρτητου ελληνικού κράτους
Μετά την απελευθέρωση, με πρωτοβουλία του Βασιλιά Όθωνα, η Αθήνα χαρακτηρίζεται νέα πρωτεύουσα. Το 1834 ανοικοδομείται στα πρότυπα των μεγάλων ευρωπαϊκών πρωτευουσών και σχεδιάζεται η επέκταση της προς βορρά της παλαιάς πόλης, από τους αρχιτέκτονες Σταμάτη Κλεάνθη, Έντουαρτ Σάουμπερτ και τον βασιλικό σύμβουλο Λέο φον Κλέντσε και χτίζονται επιβλητικά κτίρια αντάξια μιας ευρωπαϊκής πρωτεύουσας με παρελθόν, όπως τα πρώην ανάκτορα (τώρα το κοινοβούλιο), η Παλαιά Βουλή, η Ακαδημία, το Ζάππειο κτλ. Ως πρωτεύουσα του νέου ελληνικού κράτους και κέντρο των πολιτικών εξελίξεων, η Αθήνα υπήρξε τόπος γεγονότων-οροσήμων της νεότερης ελληνικής ιστορίας. Εδώ έγινε η Επανάσταση της 3ης Σεπτεμβρίου το 1843, που αναδιαμόρφωσε την πολιτειακή φυσιογνωμία του κράτους. Τις επόμενες δεκαετίες η Αθήνα ανοικοδομήθηκε κατά τα πρότυπα σύγχρονης πόλης. Η πόλη έγινε θέατρο πολυάριθμων κινημάτων και πραξικοπημάτων για περισσότερα από 50 χρόνια, με αρχή το στρατιωτικό κίνημα στο Γουδί.
Μετά τον Β' Παγκόσμιο πόλεμο
Η Αθήνα είναι διοργανώτρια πόλη των πρώτων Ολυμπιακών Αγώνων της σύγχρονης εποχής (1896) και των Μεσοολυμπιακών του 1906. Στα νεότερα χρόνια διοργάνωσε και τους Ολυμπιακούς Αγώνες του 2004 που διήρκησαν από τις 13 έως τις 29 Αυγούστου του 2004.
Κεντρικός Τομέας Αθηνών
Ο Κεντρικός Τομέας Αθηνών απαρτίζεται από το Δήμο Αθηναίων στην καρδιά του αστικού ιστού και τους περιφερειακούς δήμους Ζωγράφου, Βύρωνα, Καισαριανής, Ηλιούπολης, Δάφνης-Υμηττού, Νέας Φιλαδέλφειας - Νέας Χαλκηδόνας και Γαλατσίου και αποτελεί τμήμα του πολεοδομικού συγκροτήματος Αθηνών - Πειραιώς.
Συνοικίες
thumb|Δρόμος στην [[Πλάκα.]] thumb|Πανοραμική θέα της Πλατείας Κολωνακίου.
Πάρκα και άλση
thumb|right|Η είσοδος του [[Εθνικός Κήπος|Εθνικού Κήπου, που ανατέθηκε από τη Βασίλισσα Αμαλία το 1838 και ολοκληρώθηκε το 1840.]] thumb|right|Οι πρόποδες της Ακρόπολης, όπως φαίνονται από την [[Αρχαία Αγορά της Αθήνας|Αρχαία Αγορά.]] right|thumb|Μνημείο [[Μικρασιάτες|Μικρασιατών, στο άλσος Νέας Φιλαδέλφειας.]]
Ο Διομήδειος Κήπος στο Χαϊδάρι, έκτασης 1.500 στρεμμάτων, περιλαμβάνει μια πρότυπη, πλούσια συλλογή λουλουδιών και φυτών από όλο τον κόσμο και είναι Εθνικό Κληροδότημα – Κοινωφελές Ίδρυμα που διοικείται από Επιτροπή του Πανεπιστημίου Αθηνών.
Και σε πολλές άλλες συνοικίες και προάστια της Αθήνας υπάρχουν μικρά και μεγάλα πάρκα, κήποι και άλση.
Εκπαίδευση
Στην Οδό Πανεπιστημίου, το παλιό κτίριο του Πανεπιστημίου, η Εθνική Βιβλιοθήκη και η Ακαδημία, αποτελούν την "Αθηναϊκή Τριλογία" και ανεγέρθηκαν στα μέσα του 19ου αιώνα.
Το μεγαλύτερο και παλαιότερο πανεπιστήμιο της Αθήνας αποτελεί το Εθνικό και Καποδιστριακό Πανεπιστήμιο Αθηνών. Οι περισσότερες λειτουργίες του ΕΚΠΑ έχουν μεταφερθεί σε πανεπιστημιούπολη στο ανατολικό προάστιο του Ζωγράφου. Το Εθνικό Μετσόβιο Πολυτεχνείο, βρίσκεται στην Οδό Πατησίων. Στο χώρο αυτό, στις 17 Νοεμβρίου 1973, πάνω από 13 φοιτητές σκοτώθηκαν και εκατοντάδες τραυματίστηκαν κατά την Εξέγερση του Πολυτεχνείου κατά της στρατιωτικής χούντας, που κυβερνούσε τη χώρα από τις 21 Απριλίου 1967 μέχρι τις 23 Ιουλίου 1974.
Δημόσιες μεταφορές
Το σύστημα δημόσιων μεταφορών της Αθήνας αποτελείται από ένα δίκτυο λεωφορείων, τρόλεϊ και μέσων σταθερής τροχιάς (μετρό, προαστιακός σιδηρόδρομος και τραμ).
Ύδρευση και Αποχέτευση
Ο οργανισμός άρχισε να λειτουργεί το 1954 και συνεχίζει και σήμερα. Έφτιαξε τον Κεντρικό Αποχετευτικό Αγωγό από τέρμα Πατησίων και μέχρι τη Ν. Κοκκινιά, που σταμάτησε έτσι την αποχέτευση των ακαθαρσιών στο Ν. Φάληρο. Παρόλα αυτά δεν έχει ολοκληρωθεί το σύστημα αποχέτευσης της πρωτεύουσας και των προαστίων. Συχνά, όταν εκδηλώνονται καταρρακτώδεις βροχές το κέντρο της πόλης πλημμυρίζει και σε ορισμένες συνοικίες σημειώνονται αρκετές καταστροφές σε σπίτια και καταστήματα.
Τηλεφωνία και ραδιοφωνία
Τέλος, τον Ιανουάριο του 1938 υπογράφτηκε σύμβαση με την εταιρεία "Τελεφούνκεν" (Telefunken) για να εγκαταστήσει πομπό και άρχισε και η κατασκευή των κτιρίων του Σταθμού των Νέων Λιοσίων και των εγκαταστάσεων του Ζαππείου. Το 1940 έγινε ενίσχυση του πομπού από το σταθμό της "Κέιμπλ εντ Γουάιρλες" και τα κύματά του έφθαναν μέχρι το εξωτερικό.
Βιομηχανία
Στη νεότερη ιστορία, και κυρίως τη μεταπολεμική περίοδο, το νοτιοδυτικό τμήμα του ποταμού Κηφισού εγκλωβίστηκε στη βιομηχανική ζώνη της Αττικής. Αμφίπλευρα του Κηφισού εγκαταστάθηκαν με γοργούς ρυθμούς εργοστάσια, βιομηχανίες και βιοτεχνίες βαρέως τύπου επιχειρηματικής δραστηριότητας, σε ένα άναρχο και άτυπο βιομηχανικό πάρκο. Στα μέσα της δεκαετίας του 1990 η κυβέρνηση δήλωσε πως οι βιομηχανίες αυτές έχουν περιθώριο περίπου 30 ετών για τη μετεγκατάσταση τους σε άλλες βιομηχανικές περιοχές της χώρας. Στο Αθηναϊκό πεδίο η ανεπτυγμένη βιομηχανία βρίσκεται στις περιοχές της δυτικής Αττικής, στις οποίες έχουν δημιουργηθεί αρκετές βιομηχανικές περιοχές, ενώ αρκετές επιχειρήσεις εδρεύουν στα Βόρεια προάστια και συγκεκριμένα στην Κηφισιά, Μεταμόρφωση και τη Λυκόβρυση.
Χρήστος Τέντζος
Σταδιοδρομία
Γεννήθηκε το 1891 και άσκησε τη δικηγορία. Υπηρέτησε ως Νομάρχης Σερρών από το 1933 ως το 1934. Εξελέγη βουλευτής Δράμας για πρώτη φορά το 1932 και στη συνέχεια με το Λαϊκό Κόμμα (τη Γενική Λαϊκή Ριζοσπαστική Ένωση) το 1936.
Κομητεία Βέστρα Γκέταλαντ
Εξωτερικοί σύνδεσμοι
Βεστρα Γκεταλαντ
Γεωγραφία του Ουσουλουτάν
thumb|400px|right|Το Ουσουλουτάν στο Ελ Σαλβαδόρ
Αποστολική Εκκλησία του Χριστού
Πεποιθήσεις
thumb|300px|left|Η Αποστολική Εκκλησία του Χριστού στην Αθήνα, μία από τις μεγαλύτερες τοπικές εκκλησίες της Πεντηκοστής στην Ελλάδα
Γιώργος Ανδρέου
Συμμετοχές
Η λίστα περιλαμβάνει δίσκους άλλων καλλιτεχνών, στους οποίους ο Γιώργος Ανδρέου συμμετέχει ως συνθέτης ή/και στιχουργός και αφορά πρώτες εκτελέσεις και όχι επανεκτελέσεις (είτε ζωντανές είτε στο στούντιο).
Εξολοθρευτής: Γένεσις
Παραγωγή
Τα γυρίσματα της ταινίας ξεκίνησαν στις 21 Απριλίου 2014 στην Νέα Ορλεάνη και ολοκληρώθηκαν στις 6 Αυγούστου 2014 στο Σαν Φρανσίσκο.
Πλατανιά Δράμας
Παραπομπές
Κατηγορία:Χωριά του νομού Δράμας Κατηγορία:Δήμος Παρανεστίου [[Κατηγορία:Δήμος Παρανεστίου]
Ανθρώπινο στόμα
Το στόμα αποτελείται από δύο μέρη, το προστόμιο και την κυρίως κοιλότητα του στόματος. Ο στοματικός βλεννογόνος είναι το στοματικό επιθήλιο που καλύπτει το εσωτερικό του στόματος. Το στόμα, που φυσιολογικά είναι πάντα υγραμένο, είναι επενδεδυμένο με βλεννώδη μεμβράνη και περιέχει τα δόντια. Τα χείλη οριοθετούν την μετάβαση από τον βλεννογόνο στο δέρμα, το οποίο καλύπτει το πλείστο μέρος του ανθρώπινου σώματος.
Νάντια Κοντογεώργη
μικρογραφία|Η Κοντογεώργη στην παράσταση "Αναζητώντας τον Αττίκ" το 2018 Η Νάντια (Αδαμαντία) Κοντογεώργη (Αθήνα, 5 Σεπτεμβρίου 1983) είναι Ελληνίδα ηθοποιός, παρουσιάστρια και τραγουδίστρια.
Ρούσσο Καρδίτσας
Διοικητικά στοιχεία
Αναφέρεται, μετά την ένωση της Θεσσαλίας με την Ελλάδα, γραμμένο ως Ρούσο (με ένα "σ") όταν προσαρτήθηκε στον δήμο Καρδίτσης. Το 1912 με το ΦΕΚ 261Α - 31/08/1912 ορίστηκε έδρα της ομώνυμης νεοϊδρυθείσας κοινότητας ενώ το 1940 το όνομά του διορθώθηκε σε Ρούσσο. Σύμφωνα με το πρόγραμμα Καλλικράτη και την τροποποίησή του Κλεισθένης Ι αποτελεί την κοινότητα Ρούσσου που υπάγεται στη δημοτική κοινότητα Καρδίτσας του δήμου Καρδίτσας ενώ σύμφωνα με την απογραφή του 2011 απογράφησαν 465 κάτοικοι ενώ το 1981 και το 1991 είχε 641 και 648 αντίστοιχα ενώ το 1981 και 1991 ήταν 23 και 12 αντίστοιχα.
Λυσικλής (αποσαφήνιση)
To όνομα Λυσικλής μπορεί να αναφέρεται :
Γκλεντόραν ΦΚ
Εξωτερικοί sύνδεσμοι
Κατηγορία:Γκλεντόραν ΦΚ Κατηγορία:Ιδρύσεις ποδοσφαιρικών ομάδων το 1882 Κατηγορία:Ποδοσφαιρικές ομάδες Βορείου Ιρλανδίας
Λυσικλής (4ος αιώνας π.Χ.)
Παραπομπές
Κατηγορία:Αρχαίοι Έλληνες στρατηγοί Κατηγορία:Αρχαίοι Αθηναίοι
Λαϊκισμός
thumb|Όπως ορίζεται από το διάγραμμα Nolan, ο λαϊκισμός (και ο ολοκληρωτισμός) βρίσκεται κάτω αριστερά. thumb|Ένα καρτούν από το 1896 στο οποίο ο William Jennings Bryan, ένας ένθερμος υποστηρικτής του λαϊκισμού, καταπίνει το σύμβολο του Δημοκρατικού Κόμματος της Αμερικής. Λαϊκισμός είναι η στάση και η συμπεριφορά που συναντάται στην πολιτική και στην τέχνη και χαρακτηρίζεται από υπερβολική και μη αυθεντική λαϊκότητα και κατ' επέκταση από δημαγωγία και προπαγάνδα.
Κοινωνιολογική προσέγγιση
Σήμερα στην Ευρωπαϊκή Ένωση, οι ευρωσκεπτικιστές συχνά χαρακτηρίζονται λαϊκιστές από τους υποστηρικτές της Ενωμένης Ευρώπης.
1487 Μπόντα
Φυσικά χαρακτηριστικά
Η μέση διάμετρος του Μπόντα εκτιμάται σε 29,16 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,1195. Ο Μπόντα περιστρέφεται γύρω από τον εαυτό του μία φορά κάθε 11 ώρες και 1,5 λεπτό.
Σισιάν
Από την απογραφή του 2011, ο πληθυσμός της πόλης ήταν 14.894. Σύμφωνα με την επίσημη εκτίμηση του 2016, ο πληθυσμός του Σισιάν είναι περίπου 12.900.
Ασλάν Αμπασίτζε
Βιογραφικά στοιχεία
Εργάστηκε ως εκπαιδευτικός και οικονομολόγος και έπειτα έγινε δημόσιος υπάλληλος, αναλαμβάνοντας τη διεύθυνση ινστιτούτων για τεχνική βοήθεια. Στη συνέχεια διορίστηκε περιφερειακός υπουργός για το Μπατούμι, όπου υπηρέτησε στο Υπουργείο Κοινωνικών Υπηρεσιών.Στη συνέχεια ανέλαβε ανώτερη θέση στο ίδιο Υπουργείο και εγκαταστάθηκε στην Τιφλίδα. Είναι χήρος με δύο παιδιά, έναν γιο, που ήταν δήμαρχος στο Μπατούμι και μία κόρη.
Πολιτική πορεία
Ίδρυσε το δικό του πολιτικό κόμμα το 1992, που είναι γνωστό κυρίως ωε Ένωση για την Αναδημιουργία της Γεωργίας. Το 1998 εξελέγη Πρόεδρος της Αζαρίας με 93% των ψήφων, σε εκλογές στις οποίες οι Ρώσοι παρατηρητές ανέφεραν όχι νοθεία και παρατυπίες.
Το Νοέμβριο του 2003 με την επονομαζόμενη "Επανάσταση των Ρόδων" ο Σεβαρντνάτζε παραιτήθηκε και το γεγονός αυτό προκάλεσε πολιτική κρίση στις σχέσεις του Αμπασίτζε με τη νέα κυβέρνηση της Γεωργίας. Βλέποντας ως απειλή τις νέες εξελίξεις για την ημιανεξαρτησία της Αζαρίας, ο Αμπασίτζε κατάδίκασε την ανατροπή του Σεβαρντνάτζε ως "πραξικόπημα", κήρυξε την Αζαρία σε κατάσταση εκτάκτου ανάγκης και ζήτησε βοήθεια από τη Ρωσία.
Θαργηλία
Σύμφωνα με τον Πλούταρχο, γεννήθηκε στην Ιωνία και "έκανε τις εφορμήσεις της στους πιο σημαντικούς άνδρες" της εποχής της. Η Θαργηλία ξεχώριζε λόγω της φυσικής της ομορφιάς και ήταν προικισμένη με καλούς τρόπους και ευστροφία. Ο Πλούταρχος αναφέρει ότι η Θαργηλία έστρεφε όλους τους συντρόφους της υπέρ του βασιλιά της Περσίας και αποσκοπούσε στο να μεγαλώσει η συμπάθεια για τους Πέρσες στις Ελληνικές πόλεις χρησιμοποιώντας τους εραστές της "οι οποίοι ήταν άνδρες τεράστιας δύναμης και επιρροής". Λέγεται ότι έζησε για μεγάλο χρονικό διάστημα στη Θεσσαλία, όπου προπαγάνδισε επιτυχώς την Περσική πολιτική.
Ελέφαντας (σκάκι)
Κινεζικός ελέφαντας
Τα κινεζικά κομμάτια εμφανίζονται στη σκακιέρα είτε με την εικόνα τους είτε με το όνομά τους, όμως στη σημειογραφία της κινεζικής γλώσσας ο μαύρος ελέφαντας ονομάζεται 象, ενώ ο κόκκινος 相 και σημαίνει υπουργός.
Α.Π.Σ. Φίλιππος Βέροιας
Εξωτερικοί σύνδεσμοι
Κατηγορία:Αθλητικοί σύλλογοι Ημαθίας Κατηγορία:Ιδρύσεις αθλητικών συλλόγων το 1962 Κατηγορία:Ελληνικοί σύλλογοι πετοσφαίρισης Κατηγορία:Ελληνικοί σύλλογοι χειροσφαίρισης Κατηγορία:Ελληνικοί σύλλογοι στίβου Κατηγορία:Ελληνικοί σύλλογοι άρσης βαρών
Στεφανία (ταινία)
Εξωτερικοί σύνδεσμοι
Κατηγορία:Ελληνικές ταινίες Κατηγορία:Ταινίες του 1967 Κατηγορία:Ελληνόφωνες ταινίες Κατηγορία:Ελληνικές δραματικές ταινίες Κατηγορία:Ταινίες σε σκηνοθεσία Γιάννη Δαλιανίδη Κατηγορία:Ταινίες σε σενάριο Γιάννη Δαλιανίδη Κατηγορία:Ταινίες βασισμένες σε ελληνικά μυθιστορήματα Κατηγορία:Ταινίες με μουσική σύνθεση Μίμη Πλέσσα Κατηγορία:Ταινίες γυρισμένες στην Ελλάδα Κατηγορία:Ταινίες παραγωγής Φίνος Φιλμ Κατηγορία:Ελληνικές ασπρόμαυρες ταινίες
Λάρρυ Πέιτζ
thumb|250px|right|Ο Λάρρυ Πέιτζ Ο Λάρρυ Πέιτζ (Lawrence "Larry" Page, 26 Μαρτίου 1973) είναι Αμερικανός επιχειρηματίας και συνιδρυτής της μηχανής αναζήτησης Google, μαζί με τον Σεργκέι Μπριν. Είναι διευθύνων σύμβουλος της Alphabet Inc, μητρική εταιρεία της Google και άλλων εταιρειών που ανήκαν στην Google.
Σάρον Στούντερ
Στις 2 Αυγούστου του 1964, σε ηλικία 15 ετών, κατέρριψε στο Λος Άλτος το παγκόσμιο ρεκόρ στα 200 μ. πεταλούδα, με χρόνο 2.26.4. Την ίδια χρονιά, στους Ολυμπιακούς αγώνες του Τόκιο, κέρδισε τρία χρυσά μετάλλια στα 100 μ. πεταλούδα (1.04.7, παγκόσμιο ρεκόρ), 4x100 μ. μικτή (4.33.9, παγκόσμιο ρεκόρ) και 4x100 μ. ελεύθερο (4.03.8, παγκόσμιο ρεκόρ) και ένα αργυρό στα 100 μ. ελεύθερο (59.9).
Λάρι Γεωργίας
Παραπομπές
Λαρι Λαρι Κατηγορία:Νομίσματα της Ευρώπης
Μάρκος Σεφερλής
Βιογραφικό
Από το 2004 και μετά, έχει την ευθύνη όλης της παράστασης και εκτός από ηθοποιός, αναλαμβάνει τα κείμενα, το casting, την σκηνοθεσία και την παραγωγή. Τη σεζόν 2014-2015 παρουσίασε μαζί με την σύζυγό του Έλενα Τσαβαλιά την πρωινή ψυχαγωγική εκπομπή του Mega Channel "MEGA Με Μία". Τον χειμώνα του 2019 συμμετείχε στον θίασο του μιούζικαλ Hairspray στο Θέατρο Ακροπόλ το οποίο σκηνοθετεί η Θέμις Μαρσέλλου. Από την άνοιξη του 2021 μέχρι σήμερα παρουσιάζει το τηλεπαιχνίδι 5x5 στον τηλεοπτικό σταθμό ANT1.
Γκετς φον Μπέρλιχινγκεν
μικρογραφία|Ο Γκετς φον Μπέρλιχινγκεν σε χαρακτικό του Emil Eugen Sache (1828-1887). Ο Γκότφριντ «Γκετς» φον Μπέρλιχινγκεν (Gottfried "Götz" von Berlichingen, 1480 – 23 Ιουλίου 1562), γνωστός και ως Γκετς ο Σιδεροχέρης, ήταν Γερμανός αυτοκρατορικός ιππότης και μισθοφόρος. Με καταγωγή από την ιστορική περιοχή της Φραγκονίας, ο Γκετς υπήρξε γόνος της ευγενούς οικογένειας των Μπέρλιχινγκεν της Βυρτεμβέργης.
Βιογραφικά στοιχεία
Στα 1497 ο Γκετς ανέλαβε υπηρεσία στην αυλή του Φρειδερίκου Α΄, μαργράβου του Βρανδεμβούργου-Άνσμπαχ, ενώ η επόμενη χρονιά τον βρήκε στα στρατεύματα του Αυτοκράτορα Μαξιμιλιανού της Αγίας Ρωμαϊκής Αυτοκρατορίας σε εκστρατείες στη Βουργουνδία, τη Λωρραίνη και τη Βραβάντη. Έχοντας λάβει μέρος και στον Σουηβικό Πόλεμο, στα 1500 ο Γκετς παραιτήθηκε από την υπηρεσία του Φρειδερίκου και ίδρυσε δικό του μισθοφορικό στρατό, παρέχοντας τις υπηρεσίες του μετά τιμήματος σε διάφορους δούκες, μαργράβους, βαρώνους και άλλους τιτλούχους της εποχής.
Το 1540 ο Κάρολος Ε΄ της Αγίας Ρωμαϊκής Αυτοκρατορίας τον απάλλαξε από τον όρκο του, ενώ δύο χρόνια αργότερα τον κάλεσε λόγω της πολεμικής του εμπειρίας να βοηθήσει στην αναχαίτιση των Οθωμανών εισβολέων στην Κεντρική Ευρώπη λαμβάνοντας μέρος στην εκστρατεία του εναντίον του Οθωμανού Σουλεϊμάν του Μεγαλοπρεπούς στην Ουγγαρία, ενώ τον κάλεσε ξανά το 1544 στην αυτοκρατορική εισβολή εναντίον του Φραγκίσκου Α΄ στη Γαλλία.
Έτερα παραφιλογικά
Η χειρόγραφη (καθ' υπαγόρευσιν) αυτοβιογραφία του Γκετς εκδόθηκε αρχικά το 1731 και ξανά το 1843 υπό τον τίτλο "Lebens-Beschreibung des Herrn Gözens von Berlichingen". Το 1981 κυκλοφόρησε μια πιο λόγια έκδοση με τίτλο "Mein Fehd und Handlungen" από την ερευνήτρια-ιστορικό Helgard Ulmschneider.
Μποναβεντούρα Πέιτερς Ι
Βιογραφία
Ο Πέιτερς δεν νυμφεύθηκε ποτέ και απεβίωσε στο Χόμποκεν μόλις στα 38 του χρόνια, έχοντας προβλήματα με την εύθραυστη υγεία του κατά τα τελευταία έτη της ζωής του.
Γοδεφρείδος Β΄ της Βρετάνης
Δούκας της Βρετάνης
thumb|250px|left|Σφραγίδα του Γοδεφρείδου Β΄ της Βρετάνης Στα μέσα της δεκαετίας του 1160 ο Ερρίκος Β΄ της Αγγλίας αποφάσισε να αλλάξει την πολιτική του και να αποκτήσει έντονο έλεγχο στο Δουκάτο της Βρετάνης. Ο Ερρίκος Β΄ βρέθηκε σε σύγκρουση με τον Κόναν Δ΄ της Βρετάνης αλλά όταν οι τοπικοί ευγενείς στην Βρετάνη επαναστάτησαν ο Κόναν Δ΄ ζήτησε την βοήθεια του Άγγλου βασιλιά. Ο Ερρίκος Β΄ αποφάσισε να κατακτήσει εδάφη στα σύνορα της Βρετάνης και της Νορμανδίας (1164), επιτέθηκε στην Βρετάνη για να τιμωρήσει τους επαναστάτες βαρόνους (1166). Ο Ερρίκος Β΄ πίεσε τον Κόναν Δ΄ να παραιτηθεί υπέρ της κόρης του και να την αρραβωνιάσει με τον τέταρτο γιο του Γοδεφρείδο Πλανταγενέτη. Η συνθήκη αυτή ήταν ασυνήθιστη για τα μεσαιωνικά χρονικά καθώς ο Κόναν Δ΄ πιθανότατα να είχε γιους που μπορούσαν να τον κληρονομήσουν. Ο Γοδεφρείδος Β΄ και η Κωνσταντία παντρεύτηκαν τον Ιούλιο του 1181. Οι εντάσεις ανάμεσα στον Ερρίκο Β΄ και στον βασιλιά της Γαλλίας Λουδοβίκο τον Νεώτερο εξελίχτηκαν σε ανοιχτό πόλεμο (1167), η ασήμαντη αφορμή ήταν ο τρόπος με τον οποίο θα είχαν την διαχείριση των χρημάτων στα Σταυροφορικά κράτη της Ανατολής. Ο Λουδοβίκος Ζ΄ της Γαλλίας συμμάχησε με τους Ουαλούς, τους Σκωτσέζους, τους Βρετόνους και επιτέθηκε στην Νορμανδία.
Ο Βασιλιάς των Λιονταριών (franchise)
Επίσης, η πρώτη ταινία μεταφέρθηκε και στο Μπρόντγουεϊ, με τον ίδιο τίτλο, το οποίο είναι το τρίτο στην ιστορία του Μπρόντουγεϊ, σε διάρκεια προβολών, κέρδισε μάλιστα και πολλά βραβεία Tony. Πολύ επιτυχημένο υπήρξε και το soundtrack της πρώτης ταινίας το οποίο πούλησε πάνω από 7 εκατομμύρια αντίτυπα, στις ΗΠΑ. Το τραγούδι του δίσκου Can You Feel the Love Tonight, κέρδισε και Όσκαρ Καλύτερου Τραγουδιού. Η πρώτη ταινία κέρδισε συνολικά 2 Όσκαρ και 2 Χρυσές Σφαίρες, μεταξύ άλλων διακρίσεων.
Ρικάρντο Βαζ Τε
Ο Ρικάρντο Βαζ Τε (Ricardo Vaz Tê, γενν. το 1986) είναι Πορτογάλος επιθετικός ποδοσφαιριστής, διεθνής με την εθνική ελπίδων.
Βιογραφικό
Ο Ρικάρντο Βαζ Τε γεννήθηκε στις 1 Οκτωβρίου 1986 στη Λισαβόνα αλλά σε ηλικία ενός έτους μετακόμισε με τον πατέρα του στη Γουινέα-Μπισσάου όπου έμεινε μέχρι τα έντεκα. Με την επιστροφή του στην Πορτογαλία άρχισε να προπονείται με στην Σπόρτινγκ Λισαβόνας και την Φαρένσε. Έπαιξε νεανικό ποδόσφαιρο για την τοπική του ομάδα Ρεάλ Μασάμα, στην οποία συμμετείχε και ο πλάγιος της Μάντσεστερ Γιουνάιτεντ Νάνι. Ο Νάνι έγινε δεκτός από την Σπόρτινγκ Λισαβόνας, ενώ ο Βαζ Τε μεταγράφηκε στην ποδοσφαιρική ακαδημία της Μπόλτον Γουόντερερς στην Αγγλία. Και οι δυο τους αγωνίστηκαν για την Εθνική Ελπίδων της Πορτογαλίας και συνεχίζουν να συνδέονται με στενή φιλία.
Ντον ΝταΓκράντι
Ο Ντον ΝταΓκράντι (Don DaGradi, 1 Μαρτίου 1911 - 4 Αυγούστου 1991) ήταν Αμερικανός σεναριογράφος της Disney, που αρχικά εργάσθηκε ως σχεδιαστής της εταιρείας στη δεκαετία του 1940. Όμως μεταφέρθηκε στις ταινίες κινουμένων σχεδίων, αρχής γενομένης με το Η Λαίδη και ο Αλήτης. Εκτός από σεναριογράφος, εργάσθηκε και σε άλλα πόστα της εταιρείας. Παρόλα αυτά, η μεγαλύτερη του επιτυχία ήρθε με τη διασκευή σεναρίου, στην ταινία Μαίρη Πόππινς, μέσω της οποίας προτάθηκε και για Όσκαρ Καλύτερου Διασκευασμένου Σεναρίου, μαζί με τον Μπιλ Ουόλς. Απεβίωσε το 1991, σε ηλικία 80 ετών στην Ουάσινγκτον. Η εταιρεία τον τίμησε δίνοντάς του τον τίτλο Disney Legends, λίγους μήνες μετά τον θάνατό του.
Μαουριτσχάους
Διοίκηση
Το προσωπικό του ανέρχεται σε περίπου 50 άτομα. Διευθύντρια του Μουσείου είναι, από το 2008, η Έμιλι Ε. Σ. Χόρντενκερ (Emilie E. S. Gordenker) και αναπληρωτής διευθυντής, από το 2007, ο Βικτόρ Μουσσώ (Victor Moussault).
Καρλ Γιόχαν Άντερσον
Ο Καρλ Γιόχαν Άντερσον (Karl John Andersson ή Karl Johan Andersson, 4 Μαρτίου 1827 – 9 Ιουλίου 1867) ήταν Σουηδός εξερευνητής, κυνηγός, έμπορος και ερασιτέχνης φυσιοδίφης και ορνιθολόγος.
Κίρι Τε Κανάουα
Σταδιοδρομία
Στο μεταξύ η φήμη της επιτυχίας της Τε Κανάουα έφθασε στον Τζων Κρόσμπυ της Όπερας του Σάντα Φε στο Νέο Μεξικό, που έσπευσε να εξασφαλίσει τη συμμετοχή της για το 15ο θερινό φεστιβάλ της. Την έβαλε στον ρόλο της Κόμισσας στους Γάμους του Φίγκαρο, με πρώτη εμφάνιση στις 30 Ιουλίου 1971. Εκεί έπαιξε μαζί με τη Φρεντερίκα φον Στάντε και, όπως έγραψε η Έληνορ Σκοτ, «δύο νεοεμφανιζόμενες ήταν που άφησαν ζαλισμένο το ακροατήριο: Η Φρεντερίκα φον Στάντε στον ρόλο της Κερουμπίνο και η Τε Κανάουα στον ρόλο της Κόμισσας. Ο καθένας μπορούσε να αντιληφθεί αμέσως ότι επρόκειτο για εκπληκτικές φωνές. Η μετέπειτα πορεία τους έχει επιβεβαιώσει εκείνη την πρώτη εντύπωση."
Καρλ Γιόχαν Άντερσον
Βιογραφικά στοιχεία
Ο Άντερσον μεγάλωσε στη Σουηδία και από πολύ νεαρός συνόδευε τον πατέρα του σε κυνηγετικές εξορμήσεις, γνώρισε τη φύση της χώρας και άρχισε να συλλέγει δείγματα φυτών και άλλων οργανισμών. Το 1847 άρχισε να σπουδάζει στο Πανεπιστήμιο της Λούνδης.
Πλατεία Ελευθερίας (Θεσσαλονίκη)
Άλλωστε, η Πλατεία Ελευθερίας είναι ο χώρος όπου τον Ιούλιο του 1942 διατάχθηκαν να συγκεντρωθούν όλοι οι άνδρες Εβραίοι, ηλικίας από 18 έως 45 ετών. Εκεί, αφού υπέστησαν απερίγραπτα μαρτύρια από τους Ναζί, καταγράφηκαν και οδηγήθηκαν σε καταναγκαστικά έργα.
Renault 7
Βασικά στοιχεία
thumb|left|Renault 7 του 1976, σε φωτογραφία του 1976.
Μια ακόμα εμφανής διαφορά ανάμεσα στο Renault 7 και στο 5, ήταν ότι το 7 έφερε συμβατικούς προφυλακτήρες από χρώμιο, ενώ το Renault 5 έφερε πλαστικούς προφυλακτήρες μαύρου χρώματος, αντί για μεταλλικούς, με αποτέλεσμα το Renault 7 να έχει μια πιο συντηρητική αισθητική ως προς το πιο σύγχρονης εμφάνισης Renault 5. Αρχικά, ο κινητήρας του Renault 7 ήταν ένας 1.037 cm³ βενζίνης.
Κρουσέιντερς ΦΚ
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 1898 Κατηγορία:Ποδοσφαιρικές ομάδες Βορείου Ιρλανδίας Κατηγορία:Κρουσέιντερς ΦΚ
Θειικός άργυρος
Θειικό άλας του δισθενούς αργύρου
Το 2010 αναφέρθηκε για πρώτη φορά η σύνθεση θειικού δισθενούς αργύρου (AgSO4) με ένα δισθενές ιόν αργύρου αντί δύο μονοσθενή ιόντα αργύρου ανά μόριο. Αυτό επιτεύχθηκε με την προσθήκη θειικού οξέος σε διφθοριούχο άργυρο, οπότε εκλύεται αέριο υδροφθόριο. Το AgSO4 έχει διαφορετικές ιδιότητες: είναι μαύρο στερεό, που αποσυντίθεται στους 120 °C εκλύοντας θερμότητα και παρέχοντας την πυροθειική ρίζα (pyrosulfate) S2O72−.
Πανιώνιος (κολύμβηση)
Στη Σμύρνη
Η τελευταία διοργάνωση των Πελόπειων έγινε λίγο πριν την καταστροφή (31 Ιουλίου ως 7 Αυγούστου 1922). Σ’ αυτή διακρίθηκε μεταξύ άλλων και ο κολυμβητής του Πανιωνίου Αριστοτέλης Ωνάσης, ο μετέπειτα διάσημος επιχειρηματίας.
Ραμόν Τσάο
Ο Ραμόν Λουίς Τσάο Ρέγο (Ramón Luís Chao Rego, 21 Ιουλίου 1935 – 20 Μαΐου 2018) ήταν Ισπανός δημοσιογράφος και συγγραφέας. Κέρδισε το πρώτο βραβείο στο πιάνο το 1955. Την ίδια χρονιά μετακόμισε στο Παρίσι για να σπουδάσει μουσική με την Νάντια Μπουλανζέ και τον Λαζάρ Λεβί. Το 1960 ξεκίνησε την συνεργασία του με την Υπηρεσία Ιβηρικών Γλωσσών του RTF. Έγινε επικεφαλής αυτής της υπηρεσίας δέκα χρόνια αργότερα. Την ίδια περίοδο συνεργάστηκε με την ισπανική εβδομαδιαία εφημερίδα Triunfo, την μηνιαία εφημερίδα Le Monde Diplomatique και τις ημερήσιες εφημερίδες Le Monde και La Voz de Galicia.
Βιβλιογραφία
Κατηγορία:Ισπανοί δημοσιογράφοι Κατηγορία:Ισπανοί συγγραφείς Κατηγορία:Ιππότες του Τάγματος των Τεχνών και των Γραμμάτων
Σβετλάνα Μπαμπάνινα
Η Σβετλάνα Μπαμπάνινα (Светла́на Ви́кторовна Баба́нина, 4 Φεβρουαρίου 1943) είναι πρώην Σοβιετική κολυμβήτρια που συμμετείχε στους Ολυμπιακούς αγώνες του 1964 και του 1968.
Σμηγματορροϊκή κερατίαση
Κλινική εικόνα
Οι σμηγματορροϊκές υπερκερατώσεις είναι οι πιο κοινοί καλοήθεις όγκοι του δέρματος με συχνότητα αυξανόμενη σε συνάρτηση με την ηλικία. Λέγεται ότι κάθε άνθρωπος άνω των 50 ετών έχει τουλάχιστον μία σμηγματορροϊκή υπερκεράτωση. Εμφανίζονται κατά τη μέση ηλικία (μετά την ηλικία των 40 ετών), αν και μπορεί να αποτελούν εύρημα και σε νεότερους ασθενείς. Μοιάζουν με κρεατοελιές ή μυρμηγκιές, αλλά δεν σχετίζονται με την έκθεση στον ήλιο, ούτε με κάποιον ιό και δεν είναι μεταδοτικές. Χωρίς να είναι γνωστά τα αίτιά της, ίσως κάποιο ρόλο να διαδραματίζει η κληρονομικότητα.
Δουκικό ανάκτορο της Μάντοβα
Το συγκρότημα αποτελείται από τέσσερα μέρη: την Παλαιά Αυλή δυτικά, το Κάστρο του Αγ. Γεωργίου βόρεια, ο Νέος Οίκος νότια και τη Νέα Αυλή ανατολικά.
Γκραν Πρι Μονακό 2021 (Φόρμουλα 1)
Κατατακτήριες δοκιμές
Οι κατατακτήριες δοκιμές έλαβαν μέρος το Σάββατο 8 Μαΐου 2021, λίγες ώρες μετά το FP3. Την Pole Position κέρδισε ο Σαρλ Λεκλέρ με τον Μαξ Φερστάπεν να συμπληρώνει την 1η σειρά της εκκίνησης.
Τζον Φρέντρικσεν
Γεννημένος στη Νορβηγία, ο Τζόν Φρέντρικσεν είναι, ωστόσο, Κύπριος πολίτης και διαμένει στο Λονδίνο της Αγγλίας. Πρωτού αποποιηθεί τη Νορβηγική του υπηκοότητα το 2006, ο Τζον Φρέντρικσεν ήταν ο πλουσιότερος άντρας της Νορβηγίας. Το 2012, ο Φρέντρικσεν βρέθηκε στη λίστα με τους 50 ανθρώπους με τη μεγαλύτερη επιρροή, στο περιοδικό "Bloomberg Markets". Έναν χρόνο αργότερα, το 2013, βρέθηκε στη λίστα του Νορβηγικού περιοδικού επιχειρηματιών, "Kapital" με την καθαρή του αξία, να ανέρχεται στα 11.9 δισεκατομμύρια αμερικάνικα δολλάρια. Το 2014 και το 2017 βρέθηκε σε υψηλές θέσεις στη λίστα: "Lloyd's List-most influential people".
Φιλανθρωπική δράση
Ο Φρέντρικσεν υποστηρίζει ερευνητικά έργα του νοσοκομείου "Radium" και έχει δωρίσει αρκετές εκατοντάδες εκατομμύρια Νορβηγικών κορών πάνω σε ιατρική έρευνα στα νοσοκομεία της Νορβηγίας.
Θεωρία υπολογισιμότητας
Η Θεωρία της Υπολογισιμότητας ή Θεωρία της Αναδρομής, είναι ένας κλάδος της μαθηματικής λογικής, της πληροφορικής και της θεωρίας υπολογισμού που προήλθε από την έρευνα των υπολογίσιμων συναρτήσεων και του βαθμού Turing (=βαθμος μη επιλυσιμότητας) στα μέσα της δεκαετίας του 1930.
Υπολογίσιμα και μη υπολογίσιμα σύνολα
Η Θεωρία Αναδρομής προέρχεται από τη δεκαετία του 1930, με το έργο του Kurt Gödel, Alonzo Church, Alan Turing, Stephen Kleene και Emil Post.
Με τον ορισμό του αποτελεσματικού υπολογισμού ήρθαν οι πρώτοι αποδείξεις ότι υπάρχουν προβλήματα στα μαθηματικά που δεν μπορούν να αποφασιστούν αποτελεσματικά. Ο Chyrch (1936a, 1936b) και ο Turing (1936), εμπνευσμένοι από τεχνικές που χρησιμοποιούνται από τον Γκέντελ (1931) για να αποδείξουν τη μη πληρότητα των θεωρημάτων του, ανεξάρτητα κατέδειξαν ότι το Entscheidungs πρόβλημα δεν λύνεται αποτελεσματικά. Το αποτέλεσμα έδειξε ότι δεν υπάρχει αλγοριθμική διαδικασία που μπορεί σωστά να αποφασίσει αν κάποια αυθαίρετη μαθηματική πρόταση είναι αληθής ή ψευδής.
Φρούριο του Κνιν
Το Φρούριο του Κνιν (στα κροατικά: Kninska tvrđava) βρίσκεται δίπλα στην πόλη Κνιν, στην νοτιοδυτική Κροατία.
Ιστορικά στοιχεία του φρουρίου
Η κατασκευή του φρουρίου του Κνιν ξεκίνησε τον 9ο μ.Χ. αιώνα. Πολλοί βασιλιάδες της Κροατίας το χρησιμοποιήσαν περιστασιακά ως τόπος διαμονής τους ενώ πιστεύεται ότι αργότερα έγινε ο μόνιμος τόπος διαμονής του κάθε Κροάτη βασιλιά. Η πόλη Κνιν, που βρίσκεται δίπλα στο φρούριο, χρησιμοποιήθηκε από ορισμένους βασιλιάδες της Κροατίας κατά καιρούς ως πρωτεύουσα του κράτους ενώ μόνιμη πρωτεύουσα την έκανε ο βασιλιάς Ντμιτάρ Ζβόνιμιρ, (Dmitar Zvonimir).
Α1 Κατηγορία υδατοσφαίρισης γυναικών 2005-06
Αποτελέσματα
* Χανιά-Ιωνικός 5-0 άνευ αγώνα.
Πρόγραμμα Μέρκιουρι
Κάθε πύραυλος έφερε ως φορτίο μια μονοθέσια κάψουλα, άλλοτε επανδρωμένη και άλλοτε όχι. Η κάψουλα είχε μικρό μέγεθος (λεγόταν χαρακτηριστικά ότι "φοριόταν" γύρω από τον αστροναύτη), και μικρή οπτική επαφή με το περιβάλλον της και δυνατότητες χειρισμού από τον επιβαίνοντα, σημεία που έγιναν αιτίες τριβής μεταξύ των αστροναυτών και των μηχανικών που σχεδίαζαν τα σκάφη. Από τις επανδρωμένες κάψουλες, οι δυο τέθηκαν σε υποτροχιακή παραβολική τροχιά για 15 λεπτά από τους πυραύλους Redstone (αποστολές MR-3, MR-4), ενώ οι υπόλοιπες τέσσερις τέθηκαν σε χαμηλή γήινη τροχιά από πυραύλους Atlas (αποστολές MA-6, MA-7, MA-8, MA-9). Η πτήση MR-3 έφερε, έστω και για λιγο μιας και ήταν ένα "υποτροχιακό άλμα", τον πρώτο Αμερικανό στο διάστημα, τον Άλαν Σέπαρντ.
Το πρόγραμμα πέτυχε στο να βάλει τον πρώτο αμερικανό σε τροχιά, με την πτήση του Τζον Γκλεν, απέτυχε όμως στον κύριο στόχο του ο οποίος ήταν να φέρει τον πρώτο άνθρωπο στο διάστημα, καθώς ένα μήνα νωρίτερα το διαστημικό πρόγραμμα Βοστόκ είχε καταφέρει να θέσει τον Γιούρι Γκαγκάριν σε τροχιά. Έτσι οι ΗΠΑ παρέμειναν στη σκιά της Σοβιετικής Ένωσης σε αυτές τις πρώτες φάσεις της κούρσας του διαστήματος. Το πρόγραμμα είχε πάρει το όνομά του από τον αρχαίο θεό Ερμή, που με τα φτερωτά του σανδάλια ήταν σύμβολο της ταχύτητας. Το Πρόγραμμα Μέρκιουρι το διαδέχτηκε το Πρόγραμμα Τζέμινι, που αφορούσε την εκτόξευση διθέσιων διαστημοπλοίων, με εξάσκηση στο τροχιακό ραντεβού καθώς και πτήσεις αντοχής για να διαπιστωθεί η συμπεριφορά του ανθρώπου σε μεγάλα χρονικά διαστήματα στο διάστημα.
Βίλχελμ φον Μπέτσολντ
Ο Γιόχαν Φρήντριχ Βίλ(χ)ελμ φον Μπέτσολντ (Johann Friedrich Wilhelm von Bezold, 21 Ιουνίου 1837 – 17 Φεβρουαρίου 1907) ήταν Γερμανός φυσικός και μετεωρολόγος, γεννημένος στο Μόναχο, που τότε ανήκε στο Βασίλειο της Βαυαρίας. Είναι περισσότερο γνωστός για την ανακάλυψη του φαινομένου Μπέτσολντ και της μετατοπίσεως Bezold–Brücke.